FÍ Fyrsta skrefið og FÍ Næsta skrefið eru marghliða heilsuátaksverkefni sem byggjast á reglubundnum göngum á þægileg fjöll . Verkefnið er ætlað þeim sem vilja koma sér af stað eftir hlé eða hefja heilsurækt á fjöllum . Gengið er á mismunandi fjöll einu sinni í viku , alltaf um helgar . Alla miðvikudaga eru svo ýmist göngur á Úlfarsfell , sjósund undir handleiðslu leiðbeinanda , dans eða hjólreiðar . Farið er á hraða sem hentar hópnum og þrek fólks er smám saman byggt upp . FÍ Fyrsta skrefið starfar að vori frá janúar til maí , alls 35 viðburðir og lokaverkefni hópsins er ganga á Snæfellsjökul . FÍ Næsta skrefið er sjálfstætt framhald , starfar frá september til áramóta . Greitt er sérstaklega fyrir hvort verkefni fyrir sig .